Foto: Reuters Ispaniyaning Melilya shahri qirg‘oqlarida cho‘kib ketgan 16 nafar migrantning jasadi topildi, deb xabar qilmoqda Reuters. Hodisa 3 fevral kuni yuz bergan. Cho‘kib ketgan migrantlarni Ispaniya kemasi payqab qolgan, uning ekipaji ro‘y bergan voqea haqida Ispaniya va Marokash qutqaruv xizmatiga xabar bergan. Marokashlik amaldorning aytishicha, halok bo‘lganlar orasida uch ayol bor. Uning so‘zlariga ko‘ra, ularning bari Afrikadan bo‘lgan, bir nafari – marokashlik.